Jeff Fahey

Jeffrey David «Jeff» Fahey (født 29. november 1952) er en amerikansk skuespiller som har hatt roller for både film og fjernsyn. Han spilte piloten Frank Lapidus i ABCs TV-serie Lost (2004–2010), og var tidligere politimann Winston MacBride i TV-serien The Marshal (1995).

Filmkarriere 
Fahey begynte å opptre da han vant et stipendium for å danse ved ballettskolen Joffrey Ballet School da han var 25 år gammel. Han opptrådte ved teatre over hele USA og på Broadway. Han fikk sin første store rolle i en TV-serie da han spilte «Gary Corelli» i såpeoperaen One Life to Live.

I 1985 fikk han sin første betydelige rolle i en film da han spilte Tyree i Silverado. I 1986 spilte han i Psycho III som Duane Duke, en gitarist desperat etter penger. Det samme året var han gjesteskuespiller i sesong 3 i TV-serien Miami Vice som våpenhandleren Eddie Kaye, kjent for at han ødela politimannen Sonny Crocketts Ferrari Daytona.

Han spilte Thorold Stone i filmen Revelation. Senere hadde Fahey en rolle ved siden av Pierce Brosnan i filmen Gressklippermannen (1992).

I 1990 spilte han sammen med Marisa Tomei i filmen Parker Kane og med Clint Eastwood i filmen White Hunter Black Heart, regissert av Eastwood selv. Han opptrådte også i en liksomtrailer for en film kalt Machete in Grindhouse som Robert Rodriguez til sist spilte inn, skjønt den var egentlig ikke tenkt som annet enn en liksomtrailer rent hypotetisk. Han spilte også i Robert Rodriguez' film Planet Terror.

Fahey spilte den faste figuren Frank Lapidus i TV-serien Lost, en fly- og helikopterpilot i en undersøkelsegruppe som ble sendt til øya. Han opptrådte i sesongene 4, 5, og 6. Hans figur ble rost av kritikerne og fansen for hans kyniske og humoristiske bemerkninger og for å være en fyr man måtte like, men han forble en av de få figurene som aldri fikk noe mer rolleutvikling i serien.

Filmografi 
 One Life to Live (1982–1985) (TV-serie)
 Silverado (1985)
 The Execution of Raymond Graham (1985)
 Psycho III (1986)
 Miami Vice (1986) (TV-serie)
 Backfire (1988)
 Split Decisions (1988)
 The Last of the Finest (1990)
 Impulse (1990)
 White Hunter Black Heart (1990)
 Curiosity Kills (1990)
 Parker Kane (1990)
 Body Parts (1991)
 The Lawnmower Man (1992)
 Sketch Artist (1992)
 Quick (1993)
 Freefall (1994)
 Wyatt Earp (1994)
 Sketch Artist II: Hands That See (1995)
 Virtual Seduction (1995)
 Serpent's Lair (1995)
 The Marshal (1995) (TV-serie)
 Darkman III: Die Darkman Die (1996)
 Operation Delta Force (1997)
 The Underground (1997)
 Johnny 2.0 (1998)
 The Seventh Scroll (1999)
 Epicenter (2000)
 Nash Bridges (2001) (TV-serie)
 Blind Heat (2002)
 Crossing Jordan (2004) (TV-serie)
 Close Call (2004)
 Absolute Zero (2005)
 Icon (2005)
 Crimson Force (2005)
 The Eden Formula (2006)
 Planet Terror (2007)
 Messages (2007)
 Psych (2008) (TV-serie)
 Criminal Minds (2008) (TV-serie)
 Lost (2008–2010) (TV)
 CSI: Miami (2009) (TV-serie)
 Easy Rider: The Ride Back (2009)
 Bed and Breakfast (2010)
 Machete (2010)
 Eldorado (2010)
 Chuck (2010) (TV-serie)
 Alita: Battle Angel (2018)
 Hypnotic (2022)

Referanser

Eksterne lenker 
 

Skuespillere fra USA
Personer fra Cattaraugus County i New York